2.  ลักษณะการประกอบธุรกิจ

    2.1 ความเป็นมาและพัฒนาการที่สำคัญ

-   บริษัท เด็มโก้ จำกัด (มหาชน) ประกอบธุรกิจให้บริการออกแบบ จัดหา
    ก่อสร้างและติดตั้งแบบครบวงจรในงานระบบจำหน่ายไฟฟ้า ระบบสายส่งไฟฟ้าแรงสูง
    งานก่อสร้างสถานีไฟฟ้าแรงสูง – สถานีไฟฟ้าย่อย งานระบบไฟฟ้าและเครื่องกล
    งานด้านอนุรักษ์พลังงาน งานก่อสร้างเสาโทรคมนาคม รวมทั้ง
    ผลิตและจำหน่ายเสาโครงเหล็กสำหรับระบบสายส่งไฟฟ้าแรงสูง ระบบเสาโทรคมนาคม
    และป้ายโฆษณา Bill Board โดยจดทะเบียนจัดตั้งเป็นบริษัทจำกัด เมื่อวันที่ 1 มิถุนายน
    2535 ปัจจุบันได้แปรสภาพเป็นบริษัทมหาชน และมีทุนจดทะเบียน 215 ล้านบาท
    โดยเป็นส่วนทุนชำระแล้ว 210 ล้านบาท ภายใต้การบริหารงานของนายประเดช
    กิตติอิสรานนท์ ซึ่งมีประสบการณ์ในงานวิศวกรรมระบบจำหน่ายไฟฟ้า สถานีไฟฟ้าย่อย
    และงานระบสายส่งไฟฟ้าแรงสูงมามากกว่า 20 ปี

    บริษัทสามารถแบ่งลักษณะของงานตามประเภทของรายได้เป็น 2 ประเภท ได้แก่

1.  ธุรกิจงานบริการ

    บริษัทให้บริการออกแบบ จัดหา ก่อสร้างและติดตั้งงานด้านวิศวกรรมทุกระบบอย่างครบวงจร
    (Turnkey Basis) โดยรับงานจากลูกคาทั้งภาครัฐและเอกชน ทั้งแบบเป็นผู้รับเหมาโดยตรง
    ซึ่งการรับงาน มีทั้งจากวิธีการประมูลหรือวิธีการเสนอราคาและเจรจาต่อรอง
    นอกจากนี้ยังมีการร่วมมือกับบริษัทอื่นทั้งในและนอกประเทศในลักษณะกิจการค้าร่วม
    (Consortium) เพื่อให้มีโอกาสในการรับงาน ขยายธุรกิจและการเติบโตในงานแขนงใหม่ๆ
    อยู่ตลอดเวลา ธุรกิจการให้บริการของบริษัทสามารถแบ่งตามลักษณะงานได้ดังต่อไปนี้

    1.  งานด้านวิศวกรรมไฟฟ้า ได้แก่

-   งานก่อสร้างสายส่งไฟฟ้าแรงสูง (High Voltage Transmission Line System)
    เป็นระบบส่งกำลังไฟฟ้าที่รับมาจากแหล่งผลิตกระแสไฟฟ้าประเภทต่างๆ เช่น เขื่อน
    โรงไฟฟ้าพลังความร้อน ส่งไปยังสถานีไฟฟ้าย่อยและสายส่ง
    ไฟฟ้าแรงสูงระหว่างสถานีไฟฟ้าย่อย ระบบสายส่งไฟฟ้าจะรับระดับแรงดันตั้งแต่ 69 เควี 115
    เควี 230 เควี และ 500 เควี
    โดยระบบสายส่งนี้จะอยู่ในความรับผิดชอบของการไฟฟ้าฝ่ายผลิตแห่งประเทศไทย (กฟผ.)
    การไฟฟ้านครหลวง (กฟน.) และการไฟฟ้าส่วนภูมิภาค (กฟภ.)
    ผู้ประกอบการโรงผลิตไฟฟ้าประเภทผู้ผลิตกระแสไฟฟ้าอิสระรายย่อย (Small Power
    Producer : SPP) และโรงงานอุตสาหกรรมขนาดใหญ่ ซึ่งต่างเป็นลูกค้าของบริษัททั้งสิ้น

    ปัจจุบัน บริษัทรับงานก่อสร้างสายส่งไฟฟ้าแรงสูงถึงระดับแรงดัน 230 เควี
    โดยบริษัทเตรียมร่วมกับพันธมิตรจากต่างประเทศเพื่อเข้ารับงานก่อสร้างในระดับแรงดัน 500
    เควี

-   งานก่อสร้างสถานีไฟฟ้าย่อย (High Voltage Substation)
    ทำหน้าที่รับพลังงานไฟฟ้าจากระบบผลิตกระแสไฟฟ้าเพื่อแปลงแรงดันส่งต่อเป็นทอดๆ
    ผ่านสายส่งไฟฟ้าแรงสูงและระบบจำหน่ายไฟฟ้าเพื่อจำหน่ายต่อไปยังผู้ใช้ไฟประเภทต่างๆ
    สถานีไฟฟ้าย่อย มีหน้าที่แปลงแรงดันไฟฟ้าตั้งแต่ 500 เควี 230 เควี 69 เควี และ 22 เควี

-   งานก่อสร้างระบบจำหน่าย และระบบไฟฟ้าใตดิน เป็นงานก่อสร้างปักเสาและพาดสายไฟฟ้า
    ระดับแรงดัน 22 เควี หรือ 33 เควี
    และระบบไฟฟ้าแรงต่ำจากสถานีไฟฟ้าย่อยช่วงก่อนที่จะส่งถึงผู้ใช้ไฟฟ้าประเภทต่างๆ
    สำหรับระบบไฟฟ้าใต้ดินเป็นงานก่อสร้างระบบจำหน่ายและระบบสายส่งที่ฝังอยู่ใต้ดิน
    งานก่อสร้างระบบจำหน่าย
    เป็นงานบริการที่มีการขยายอย่างต่อเนื่องตามฐานลูกค้าที่ขอใช้ไฟฟ้าเพิ่มขึ้น โดยลูกค้าหลัก
    ของงานส่วนนี้นอกเหนือจาก กฟภ. และกฟน. แล้ว ยังมีโรงไฟฟ้าเอกชนประเภท IPP ,
    SPP และธุรกิจอุตสาหกรรมต่างๆ

    1.  งานระบบไฟฟ้าและเครื่องกล (M&E) บริษัทให้บริการออกแบบ จัดหา ก่อสร้างติดตั้ง
        รวมทั้งการบำรุงรักษา งานระบบสาธารณูปโภค ประกอบด้วยระบบไฟฟ้า
        ระบบประปาสุขาภิบาล ระบบปรับอากาศ ระบบระบายอากาศ ห้องทำความเย็น
        ระบบควบคุมอุณหภูมิความชื้น ระบบประปา สุขาภิบาล
        ระบบท่อรวมถึงระบบผลิตไอน้ำและน้ำร้อน ซึ่งต้องใช้ความชำนาญเฉพาะด้านเป็นสำคัญ
        ลูกค้าที่สำคัญมีทั้งในส่วนหน่วยงานราชการและภาคเอกชน
        โดยปัจจุบันบริษัทเน้นงานในส่วนของโรงงานอุตสาหกรรมเป็นหลักโดยบริษัทสามารถให้บริการในงานระบบที่ครบวงจรและเบ็ดเสร็จภายในบริษัทเดียว

    2.  งานด้านเสาโทรคมนาคม
        เริ่มจากการผลิตและติดตั้งเสาโทรคมนาคมให้แก่ลูกค้าที่ต้องการติดตั้งระบบสื่อสาร
        ชนิดใช้เสาโครงเหล็กทั้งหน่วยงานภาครัฐและภาคเอกชนรวมถึงผู้ให้บริการโทรศัพท์เคลื่อนที่
        (Operator) และผู้ที่ชนะการประมูลจากผู้ให้บริการโทรศัพท์เคลื่อนที่
        นอกจากนี้บริษัทยังให้บริการติดตั้งสายเคเบิ้ลใยแก้ว ด้วยวิธี Blowing Method
        ซึ่งถือว่าเป็น 1 ใน 2
        บริษัทในประเทศไทยที่มีการให้บริการติดตั้งสายเคเบิ้ลใยแก้วที่ได้ใช้ วิธี Blowing
        Method ในงานวางท่อแก๊สของ ปตท.
        โดยวิธีการวางสายเคเบิ้ลใบแก้วดังกล่าวเป็นการใช้ลมอัดนำพาสาย Fiber Optic
        ลอยไปในท่อโดยไม่ต้องใช้กำลังคนลากดึงสาย ซึ่งจะลดความเสียหายจากการลากดึง
        วิธีการนี้เหมาะสำหรับการวางสาย Fiber Optic
        ขนาดเล็กในท่อที่มีช่วงของการร้อยสายยาว ซึ่งถือเป็นเทคโนโลยีที่ทันสมัย
        และสามารถนำมาใช้ในงานเสาโทรคมนาคมที่ดำเนินงานก่อสร้างพร้อมกับการวางท่อแก๊สได้เป็นอย่างดี

    3.  งานด้านอนุรักษ์พลังงาน
        บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับกรมพัฒนาพลังงานทดแทนและอนุรักษ์พลังงาน
        ตั้งแต่ปี 2546 ปัจจุบันบริษัทได้เข้าร่วมโครงการประหยัดพลังงานของรัฐบาล
        โดยทำหน้าที่ศึกษา วางแผน ติดตั้ง ออกแบบ
        ในการประหยัดพลังงานให้แก่หน่วยงานราชการ และโรงงานอุตสาหกรรมขนาดใหญ่

2.  ธุรกิจงานขาย

    1.  งานผลิตและจำหน่ายเสาโครงสร้างเหล็ก

        บริษัทมีโรงงานผลิตเนื้อที่ 40 ไร่ ตั้งอยู่ที่ อ.หนองม่วง จ.ลพบุรี
        โดยจะผลิตเสาโครงเหล็กตามความต้องการของลูกค้า ซึ่งวิศวกรจะเป็นผู้ออกแบบ
        ควบคุมการตัด เจาะ เชื่อม และชุบสังกะสี (Hot dip Galvanize)
        และสุ่มตรวจสอบชิ้นงาน ซึ่งผลิตภัณฑ์ของบริษัทได้แก่

        1.  เสาโทรคมนาคม มี 2 ประเภทคือ

-   Self Support Tower เป็นเสาโครงเหล็กชุบสังกะสี ระดับความสูง 35-100
    เมตรซึ่งเหมาะกับพื้นที่ติดตั้งเสาโทรคมนาคมที่มีพื้นที่จำกัด

-   Guyed Mast Tower เป็นเสาโครงเหล็กชุบสังกะสี ระดับความสูง 16-80 เมตร
    ที่เหมาะกับพื้นที่ติดตั้งเสาโทรคมนาคมที่มีบริเวณกว้าง
    เนื่องจากต้องใช้ลวดเหล็กตีเกลียวยึดเสา Guyed อีกทอดหนึ่ง

    งานในส่วนนี้จะมีทั้งส่วนที่ใช้ในงานโครงการ และลูกค้าสั่งซื้อเฉพาะเสาโทรคมนาคมกับบริษัท
    ลูกค้าที่สำคัญของงานในส่วนนี้ได้แก่ Siemens Motorola Ucom (ใช้เครือข่ายของ DTAC)
    บจก.หัวเหว่ย เทคโนโลยี ประเทศไทย บมจ.กสท.โทรคมนาคม บมจ.ทีโอที บจก.อัลคาเทล
    เป็นต้น

    1.  เสาโครงเหล็กสำหรับงานระบบจำหน่าย ระบบสายส่งไฟฟ้า และสถานีไฟฟ้าย่อย
        ชิ้นงานในส่วนนี้ จะมีการออกแบบตามความต้องการของแต่ละโครงการ
        (Made-to-Order)

    2.  เสาโครงเหล็กสำหรับป้ายโฆษณาขนาดใหญ่ ที่มีความสูงตั้งแต่ 10-30 เมตร
        เป็นงานที่ต้องใช้ความชำนาญในการออกแบบและผลิตโครงสร้างเหล็ก
        ซึ่งลูกค้าในส่วนนี้ได้แก่ บมจ. มาสเตอร์ แอด และบริษัทโฆษณาต่างๆ

        2.2 การจำหน่ายอุปกรณ์สำหรับระบบจำหน่าย ระบบสายส่ง และสถานีไฟฟ้าย่อย
        ซึ่งบริษัทเป็นผู้จัดหา
        ให้แก่ลูกค้าที่เป็นเจ้าของโครงการหรือผู้ได้รับคัดเลือกในโครงการต่างๆ

        2.2 โครงสร้างกลุ่มบริษัท

ณ วันที่ 25 มีนาคม 2550 บริษัทมีโครงสร้างกลุ่มบริษัทดังนี้

บริษัทได้มีสัญญาค้าร่วม (Consortium) ซึ่งดำเนินงานร่วมกับผู้อื่นอีก 2 ราย ได้แก่

1.  ร่วมกับ หจก. บางแสนมหานคร เพื่อดำเนินงานติดตั้งร้อยสายไฟฟ้าแรงสูงใต้ดินระบบ 22
    เควี พร้อมออกแบบติดตั้ง Compact Unit Substation บริเวณถนนพัทยา จ. ชลบุรี
    ของการไฟฟ้าส่วนภูมิภาค

2.  ร่วมกับ Cobra Instalaciones Y Servicios, S.A. ประเทศสเปน
    เพื่อดำเนินงานจัดหาและก่อสร้างงาน ระบบสายส่งไฟฟ้าแรงสูง 230 เควี สงขลา 2 –
    หาดใหญ่ 2 ของการไฟฟ้าฝ่ายผลิตแห่งประเทศไทย

    2.3 ภาพรวมการประกอบธุรกิจ

    บริษัทประกอบธุรกิจให้บริการออกแบบ จัดหา
    ก่อสร้างและติดตั้งงานด้านวิศวกรรมทุกระบบอย่างครบวงจร (Turnkey Basis)
    โดยรับงานจากลูกค้าทั้งภาครัฐและภาคเอกชน ทั้งแบบเป็นผู้รับเหมาโดยตรง
    ซึ่งบริษัทเป็นผู้รับงานตรงจากผู้รับสัมปทานจากหน่วยงานภาครัฐ หรือผู้รับเหมาช่วง
    ซึ่งบริษัทรับงานช่วงต่อจากผู้รับงานซึ่งเป็นคู่สัญญากับผู้รับสัมปทาน โดยการรับงาน
    มีทั้งจากวิธีการประมูลหรือวิธีการเสนอราคาและเจรจาต่อรอง
    นอกจากนี้ยังมีการร่วมมือกับบริษัทอื่นทั้งในและนอกประเทศในลักษณะกิจการค้าร่วม
    (Consortium) เพื่อให้มีโอกาสในการรับงาน ขยายธุรกิจและการเติบโตในงานแขนงใหม่ๆ
    อยู่ตลอดเวลา ธุรกิจของบริษัทสามารถแบ่งตามลักษณะงานได้ดังต่อไปนี้

    2.3.1 งานทางด้านวิศวกรรมไฟฟ้า บริษัทให้บริการออกแบบ จัดหา
    ก่อสร้างและติดตั้งงานวิศวกรรมไฟฟ้าแบบครบวงจร โดยแบ่งเป็นประเภทงานได้ดังต่อไปนี้

1.  งานก่อสร้างสายส่งไฟฟ้าแรงสูง (High Voltage Transmission Line System)
    เป็นระบบส่งกำลังไฟฟ้าที่รับมาจากแหล่งผลิตกระแสไฟฟ้าประเภทต่างๆ เช่น เขื่อน
    โรงไฟฟ้าพลังความร้อน โรงไฟฟ้าพลังความร้อนร่วม เป็นต้น
    ส่งไปยังสถานีไฟฟ้าย่อยและสายส่งไฟฟ้าแรงสูงระหว่างสถานีไฟฟ้าย่อยต่างๆ
    ระบบสายส่งไฟฟ้าจะรับระดับแรงดันตั้งแต่ 69 เควี 115 เควี 230 เควี และ 500 เควี
    โดยระบบสายส่งนี้จะอยู่ในความรับผิดชอบของการไฟฟ้าฝ่ายผลิตแห่งประเทศไทย (กฟผ.)
    การไฟฟ้านครหลวง (กฟน.) การไฟฟ้าส่วนภูมิภาค (กฟภ.)
    ผู้ประกอบการโรงผลิตไฟฟ้าประเภทผู้ผลิตกระแสไฟฟ้าอิสระรายใหญ่ (Independent Power
    Producer : IPP) และประเภทผู้ผลิตกระแสไฟฟ้าอิสระรายย่อย (Small Power
    Producer : SPP) และโรงงานอุตสาหกรรมขนาดใหญ่ ซึ่งต่างเป็นลูกค้าของบริษัททั้งสิ้น
    ระบบสายส่งดังกล่าวนี้ส่วนใหญ่จำเป็นต้องใช้เสาส่งโครงเหล็กชุบสังกะสีเป็นอุปกรณ์หลักในการก่อสร้าง
    ซึ่งบริษัทสามารถผลิตเสาโครงเหล็กได้เองจากโรงงาน
    ทำให้บริษัทสามารถควบคุมการออกแบบ ผลิต
    และการจัดส่งชิ้นงานไปยังหน้างานได้ทันตามตารางเวลาที่กำหนด

    ปัจจุบัน บริษัทรับงานก่อสร้างสายส่งไฟฟ้าแรงสูงถึงระดับแรงดัน 230 เควี
    โดยบริษัทเตรียมร่วมกับพันธมิตรจากต่างประเทศเพื่อเข้ารับงานก่อสร้างในระดับแรงดัน 500
    เควี

2.  งานก่อสร้างสถานีไฟฟ้าย่อย (High Voltage Substation)
    ทำหน้าที่รับพลังงานไฟฟ้าจากระบบผลิตกระแสไฟฟ้าเพื่อแปลงแรงดันส่งต่อเป็นทอดๆ
    ผ่านสายส่งไฟฟ้าแรงสูงและระบบจำหน่ายไฟฟ้าเพื่อจำหน่ายต่อไปยังผู้ใช้ไฟประเภทต่างๆ
    โดยลักษณะของสถานีไฟฟ้าย่อยนี้ แบ่งได้เป็น 2 ประเภทคือ

    1.  แบบใช้อากาศเป็นฉนวนภายในระบบ (Air Insulated or Conventional Type)
        ซึ่งเหมาะสำหรับพื้นที่ก่อสร้างที่ไม่จำกัด

    2.  แบบใช้แก๊ซ SF6 เป็นฉนวนภายในระบบ (SF6 Gas Insulated Type)
        ซึ่งเหมาะสำหรับพื้นที่ก่อสร้างที่จำกัด หรือบริเวณที่มีฝุ่นละอองสูง

        สถานีไฟฟ้าย่อยทั้ง 2 ประเภท มีหน้าที่แปลงแรงดันไฟฟ้าตั้งแต่ 500 เควี 230 เควี
        115 เควี และ69 เควี ทั้งนี้ ปัจจัยสำคัญนอกเหนือจากคุณภาพอุปกรณ์ติดตั้งแล้ว
        วิศวกรผู้ออกแบบและควบคุมการติดตั้งมีส่วนสำคัญยิ่งในการดำเนินงาน
        ซึ่งบุคลากรของบริษัทมีประสบการณ์และความชำนาญในการก่อสร้างสถานีไฟฟ้าย่อยที่มีระดับแรงดันสูงถึง
        230 เควี มากว่า 20 ปีและเป็นที่ยอมรับจากหน่วยงานภาครัฐ
        และบริษัทเอกชนทั้งในและต่างประเทศ

3.  งานก่อสร้างระบบจำหน่าย และระบบไฟฟ้าใต้ดิน เป็นงานก่อสร้างปักเสาและพาดสายไฟฟ้า
    ระดับแรงดัน 22 เควี หรือ 33 เควี
    และระบบไฟฟ้าแรงต่ำจากสถานีไฟฟ้าย่อยไปยังลูกค้าต่างๆ ทั่วประเทศ
    งานก่อสร้างระบบจำหน่าย เป็นงานบริการที่มีการขยายอย่างต่อเนื่อง
    โดยลูกค้าหลักของงานส่วนนี้นอกเหนือจาก กฟผ. กฟภ. และ กฟน. แล้ว
    ยังมีโรงไฟฟ้าเอกชนประเภท IPP และ SPP ธุรกิจอุตสาหกรรม

    จากงานวิศวกรรมไฟฟ้าแรงสูงที่กล่าวมาแล้วข้างต้น จะเห็นได้ว่า
    บริษัทสามารถให้บริการออกแบบ จัดหา ก่อสร้าง และติดตั้งแบบครบวงจร
    ตั้งแต่จากแหล่งผลิตกระแสไฟฟ้าจนถึงจุดรับพลังงานไฟฟ้าและถึงผู้บริโภค

    2.3.2 งานด้านระบบไฟฟ้าและเครื่องกล (M&E) บริษัทให้บริการออกแบบ จัดหา
    ก่อสร้างติดตั้ง รวมทั้งการบำรุงรักษา งานระบบสาธารณูปโภค ประกอบด้วยระบบไฟฟ้า
    ระบบประปาสุขาภิบาล ระบบปรับอากาศ ระบบระบายอากาศ และระบบผลิตไอน้ำและน้ำร้อน
    ซึ่งต้องใช้ความชำนาญเฉพาะด้านเป็นสำคัญ
    ลูกค้าที่สำคัญมีทั้งในส่วนหน่วยงานราชการและภาคเอกชน
    โดยปัจจุบันบริษัทเน้นงานงานในส่วนของโรงงานอุตสาหกรรมเป็นหลัก

    2.3.3 งานด้านเสาโทรคมนาคม การออกแบบ จัดหา ก่อสร้างและบริการติดตั้ง
    เสาโทรคมนาคม เป็นงานที่ต้องใช้ความรู้ความชำนาญทางด้านวิศวกรรมในการคำนวณต่างๆ
    เพื่อให้เสาโทรคมนาคมสามารถรองรับแรงเสียดทาน และแรงลมตามที่ผู้ว่าจ้างกำหนดได้
    ลูกค้าที่สำคัญของบริษัท ได้แก่ บมจ. โทเทิ่ล แอ็คเซ็ส คอมมูนิเคชั่น (DTAC) บจก.
    เทเลคอม เอเชีย ออเร้นท์ (TA Orange) บจก. ซีเมนส์ (SIEMENS) บจก. อัลคาเทล
    (Alcatel) บจก. หัวเหว่ย เทคโนโลยีประเทศไทย (ผู้รับสัมปทานวางระบบ CDMA ให้แก่
    บมจ. กสท. โทรคมนาคม) บมจ. กสท. โทรคมนาคม และ บมจ. ทีโอที
    โดยบริษัทยังให้บริการจัดหาและบริการติดตั้งสายเคเบิ้ลใยแก้วให้กับลูกค้าข้างต้นอีกด้วย
    นอกจากนี้ บริษัทยังเป็น 1 ใน 2
    บริษัทในประเทศไทยที่มีความสามารถในการวางสายเคเบิ้ลใยแก้วแบบวิธีใช้ลมอัด (Blowing
    Method) ที่ได้ใช้ในงานวางท่อแก๊สของ ปตท.
    โดยวิธีการวางสายเคเบิ้ลใยแก้วดังกล่าวเป็นการใช้ลมอัดนำพาสาย Fiber Optic
    ลอยไปในท่อโดยไม่ต้องใช้กำลังคนลากดึงสาย ซึ่งจะลดความเสียหายจากการลากดึง
    วิธีการนี้เหมาะสำหรับการวางสาย Fiber Optic
    ขนาดเล็กในท่อที่มีช่วงของการร้อยสายยาว ซึ่งถือเป็นเทคโนโลยีที่ทันสมัย
    และสามารถนำมาใช้ในงานเสาโทรคมนาคมที่ดำเนินงานก่อสร้างพร้อมกับการวางท่อแก๊สได้เป็นอย่างดี

    2.3.4 งานผลิตและขายเสาโครงเหล็ก โดยมีโรงงานผลิตตั้งอยู่ที่ อ. หนองม่วง จ. ลพบุรี
    และโรงงานบ่อชุบสังกะสีแบบจุ่มร้อนขนาด 2 x 9.2 x 2.2 เมตร
    เพื่อใช้ในการชุบชิ้นงานของโรงงาน ซึ่งผลิตภัณฑ์ของบริษัทได้แก่

1.  เสาโทรคมนาคม มี 2 ประเภทคือ

-   Self Support Tower เป็นเสาโครงเหล็กชุบสังกะสี ระดับความสูง 35-100 เมตร
    ซึ่งเหมาะกับพื้นที่ติดตั้งเสาโทรคมนาคมที่มีพื้นที่จำกัด

-   Guyed Mast Tower เป็นเสาโครงเหล็กชุบสังกะสี ระดับความสูง 16-80 เมตร
    ที่เหมาะกับพื้นที่ติดตั้งเสาโทรคมนาคมที่มีบริเวณกว้าง
    เนื่องจากต้องใช้ลวดเหล็กตีเกลียวยึดเสา Guyed อีกทอดหนึ่ง

    งานในส่วนนี้จะมีทั้งส่วนที่ใช้ในงานโครงการ
    และลูกค้าสั่งซื้อเฉพาะเสาโทรคมนาคมกับทางบริษัท ลูกค้าที่สำคัญของงานในส่วนนี้ได้แก่
    SIEMENS MOTOROLA UCOM (ใช้เครือข่ายของ DTAC) บจก. หัวเหว่ย เทคโนโลยี
    ประเทศไทย บมจ. กสท. โทรคมนาคม บมจ.ทีโอที บจก. อัลคาเทล เป็นต้น
    และมีการส่งออกไปยังประเทศในเอเชีย และเอเชียตะวันออกกลาง

2.  เสาโครงเหล็กสำหรับงานระบบจำหน่าย ระบบสายส่งไฟฟ้า และสถานีไฟฟ้าย่อย ทั้งนี้
    ชิ้นงานในส่วนนี้จะมีการออกแบบตามความต้องการของแต่ละโครงการ (Made-to-Order)

3.  เสาโครงเหล็กสำหรับป้ายโฆษณาขนาดใหญ่ ที่มีความสูงตั้งแต่ 10-30 เมตร
    เป็นงานที่ต้องใช้ความชำนาญในการออกแบบและผลิตโครงสร้างเหล็ก ซึ่งลูกค้าในส่วนนี้ได้แก่
    บมจ. มาสเตอร์ แอด และบริษัทโฆษณาต่างๆ

    2.3.5 การจำหน่ายอุปกรณ์สำหรับระบบจำหน่าย ระบบสายส่ง และสถานีไฟฟ้าย่อย
    รวมถึงหม้อแปลงไฟฟ้ากำลัง และอุปกรณ์ไฟฟ้ามาตรฐานทุกประเภท ซึ่งบริษัทเป็นผู้จัดหา
    และจำหน่ายอุปกรณ์ยึดจับหัวเสาซึ่งบริษัทเป็นผู้ผลิต
    ให้แก่ลูกค้าที่เป็นเจ้าของโครงการหรือผู้ได้รับคัดเลือกในโครงการต่างๆ

    2.3.6 งานด้านอนุรักษ์พลังงาน บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับ
    กรมพัฒนาพลังงานทดแทนและอนุรักษ์พลังงาน ตั้งแต่ปี 2546
    ปัจจุบันบริษัทได้เข้าร่วมโครงการประหยัดพลังงานของรัฐบาล โดยทำหน้าที่ศึกษา วางแผน
    ติดตั้ง ออกแบบ ในการประหยัดพลังงานให้แก่หน่วยงานราชการ
    และโรงงานอุตสาหกรรมขนาดใหญ่ ทั้งนี้ เนื่องจาก
    บริษัทเพิ่งเริ่มเข้าสู่ธุรกิจด้านอนุรักษ์พลังงาน บริษัทจึงได้ว่าจ้างให้บริษัท จีเนียสเทค จำกัด
    ซึ่งเป็นผู้เชี่ยวชาญด้านงานอนุรักษ์พลังงาน เป็นผู้ดำเนินงานในโครงการที่บริษัทได้ผู้รับงาน
    โดยเป็นสัญญาว่าจ้างในลักษณะงานต่องาน ทั้งนี้ในอนาคต
    หากบริษัทมีความเชี่ยวชาญในงานด้านอนุรักษ์พลังงานแล้ว
    บริษัทจะเป็นผู้ดำเนินการให้บริการดังกล่าวเองทั้งหมด

    4.  โครงสร้างรายได้ – ตามงบการเงินเฉพาะของบริษัท

        []

        ที่มา: บริษัท

        จากตารางข้างต้น จะพบว่าตลอด 3 ปีที่ผ่านมา โครงสร้างรายได้หลักๆ
        ของบริษัทมาจากงานวิศวกรรมไฟฟ้า ซึ่งประกอบด้วยงานก่อสร้างสถานีไฟฟ้าย่อย
        งานก่อสร้างระบบจำหน่าย และงานก่อสร้างสายส่ง อย่างไรก็ตาม
        ด้วยประสบการณ์การทำงานของทีมงานวิศวกรของบริษัทที่มีมานานกว่า 20 ปี
        ทำให้บริษัทสามารถพัฒนาและกระจายลักษณะงานไปสู่ธุรกิจใหม่ๆ
        ที่ยังคงใช้พื้นฐานความชำนาญทางด้านวิศวกรรมไฟฟ้า
        ไม่ว่าจะเป็นงานระบบไฟฟ้าและเครื่องกล หรืองานเสาโทรคมนาคม
        ที่มีสัดส่วนรายได้เพิ่มขึ้นอย่างต่อเนื่องเช่นกัน